《夏日诗》
隋代·李德林

夏景多烦蒸，山水暂追凉。桐枝覆玉槛，荷叶满银塘。

轻扇摇明月，珍簟拂流黄。壶盛仙客酒，瓶贮帝台浆。

才人下铜雀，侍妓出明光。歌声越齐市，舞曲冠平阳。

微风动罗带，薄汗染红妆。共欣陪宴赏，千秋乐未央。

作者简介：（531—591）隋博陵安平人，字公辅。少有才名。北齐天保八年举秀才，官至通直散骑常侍，兼中书侍郎，曾参修国史。北周时为内史上士，主诏诰格式及选用山东人物。后助杨坚受禅建隋，官内史令，与高颎等同修《隋律》。及隋灭陈，授柱国、郡公。文帝开皇十年，出为怀州刺史，岁余，卒官。谥文。有文集。又曾奉诏修《齐史》，未毕，其子百药续成，即《北齐书》。